Ազգային վիճակագրական ծառայության հրապարակած տվյալների համաձայն, 2017 թվականին Հայաստանից արտագաղթը շարունակվել է, սակայն դրա տեմպերը դանդաղել են: Ըստ այդմ՝ 2017-ին Հայաստանից հեռացել և այլևս չի վերադարձել ավելի քան 37,5 հազար քաղաքացի․ դա գրեթե 30 տոկոսով պակաս է 2016 թվականի ցուցանիշից՝ 2016-ին անվերադարձ հեռացածների թիվը գերազանցել է 55 հազարը: Ըստ ԱՎԾ-ի, Հայաստանի մշտական բնակչության թիվը, 2016 թվականին արձանագրված ցուցանիշի համեմատ, նվազել է 1300-ով, կազմելով 2 մլն 972 հազար 900: